
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2016 M. VASARIO 18 D. NUTARIMO NR. 162 „DĖL NACIONALINĖS ŽMOGIŠKŲJŲ IŠTEKLIŲ STEBĖSENOS PAGRINDŲ APRAŠO PATVIRTINIMO“ PAKEITIMO

2020 m. sausio 29 d. Nr. 63
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2016 m. vasario 18 d. nutarimą Nr. 162 „Dėl Nacionalinės žmogiškųjų išteklių stebėsenos pagrindų aprašo patvirtinimo“:
. Pakeisti  4 punktą ir jį išdėstyti taip:
„. Sudaryti Vyriausybės komisiją nacionalinei žmogiškųjų išteklių stebėsenai koordinuoti (toliau – Komisija) iš Vyriausybės kanceliarijos, Lietuvos Respublikos švietimo, mokslo ir sporto ministerijos, Lietuvos Respublikos ekonomikos ir inovacijų ministerijos, Lietuvos Respublikos socialinės apsaugos ir darbo ministerijos, Lietuvos Respublikos vidaus reikalų ministerijos ir Vyriausybės strateginės analizės centro atstovų.“
. Pakeisti 6.3 papunkčio pirmąją pastraipą ir ją išdėstyti taip:
„. Vyriausybės strateginės analizės centras:“.
. Pakeisti 8 punktą ir jį išdėstyti taip:
„. Įpareigoti Lietuvos Respublikos švietimo, mokslo ir sporto ministrą, suderinus su Lietuvos Respublikos ekonomikos ir inovacijų ministru, Lietuvos Respublikos socialinės apsaugos ir darbo ministru ir Lietuvos Respublikos vidaus reikalų ministru, patvirtinti Nacionalinės žmogiškųjų išteklių stebėsenos pagrindų aprašo priede nurodytų rodiklių aprašus.“
. Pakeisti nurodytu nutarimu patvirtintą Nacionalinės žmogiškųjų išteklių stebėsenos pagrindų aprašą:
. pakeisti 6 punktą ir jį išdėstyti taip:
„.  Nacionalinė žmogiškųjų išteklių stebėsena vykdoma remiantis rodikliais, kurių sąrašas pateiktas Aprašo priede (toliau – rodikliai). Rodiklių paskirtis, skaičiavimo metodai ir dažnis, rodikliams skaičiuoti reikalingi duomenys, duomenų šaltiniai ir duomenų rinkimo laikas nustatomi nacionalinės žmogiškųjų išteklių stebėsenos rodiklių aprašuose. Nacionalinės žmogiškųjų išteklių stebėsenos rodiklių aprašus tvirtina švietimo, mokslo ir sporto ministras.“;
. pakeisti 8 punktą ir jį išdėstyti taip:
„. Nacionalinę žmogiškųjų išteklių stebėseną vykdo Švietimo, mokslo ir sporto ministerija, Ekonomikos ir inovacijų ministerija, Socialinės apsaugos ir darbo ministerija, Vidaus reikalų ministerija ir jų įgaliotos įstaigos, Vyriausybės strateginės analizės centras, taip pat Vyriausybės kanceliarija (toliau – stebėsenos vykdytojai).“;
. pakeisti 9 punktą ir jį išdėstyti taip:
„. Stebėsenos vykdytojai nacionalinės žmogiškųjų išteklių stebėsenos duomenis ir informaciją naudoja šiems klausimams spręsti:
.      Švietimo, mokslo ir sporto ministerija ir jos įgaliotos įstaigos – formaliojo ir neformaliojo švietimo, švietimo pagalbos, mokymosi visą gyvenimą, mokslinių tyrimų ir eksperimentinės (socialinės, kultūrinės) plėtros (MTEP), technologinės plėtros sričių valstybės politikai įgyvendinti, taip pat valstybės finansuojamoms studijoms planuoti ir finansuoti, mokslo ir studijų institucijoms vertinti, jų priežiūrai atlikti, švietimo įstaigose rengiamų specialistų pasiūlai prognozuoti, visuomenei ir suinteresuotosioms grupėms informuoti apie absolventų karjerą, kitoms teisės aktuose nustatytoms funkcijos atlikti;
. Ekonomikos ir inovacijų ministerija ir jos įgaliotos įstaigos – žmogiškųjų išteklių srities valstybės politikai įgyvendinti, verslo subjektų konkurencingumo didėjimui skatinti, investicijoms planuoti, pramonės, prekybos, paslaugų, verslo būklės ir raidos tendencijoms analizuoti, visuomenei ir suinteresuotosioms grupėms informuoti apie žmogiškųjų išteklių paklausą, kitoms teisės aktuose nustatytoms funkcijoms atlikti;
.      Socialinės apsaugos ir darbo ministerija ir jos įgaliotos įstaigos – valstybės darbo politikai, susijusiai su darbo santykiais, darbo apmokėjimu, darbo rinka ir užimtumu, įgyvendinti, kitoms teisės aktuose nustatytoms funkcijoms atlikti;
. Vidaus reikalų ministerija – migracijos politikai formuoti, užtikrinant valstybės poreikius atitinkantį migracijos srautų valdymą;
. Vyriausybės strateginės analizės centras – žmogiškųjų išteklių stebėsenai, statistiniams tyrimams ir prognozavimui atlikti, informacijai ir rekomendacijoms teikti, užimtumo, profesinio mokymo, mokslo ir studijų, inovacijų stebėsenai, vertinimams bei kitoms teisės aktuose nustatytoms funkcijoms atlikti;
. Vyriausybės kanceliarija – padėti Vyriausybei ir Ministrui Pirmininkui atlikti žmogiškųjų išteklių srities funkcijas.“;
. pakeisti 10 punktą ir išdėstyti jį taip:
„.  Nacionalinę žmogiškųjų išteklių stebėseną koordinuoja Vyriausybės komisija nacionalinei žmogiškųjų išteklių stebėsenai koordinuoti.“;
. papildyti Aprašo priedą 5.23 papunkčiu:
„. mažas pajamas gaunančių asmenų dalis (procentais).“



Ministras Pirmininkas	                 Saulius Skvernelis	



Švietimo, mokslo ir sporto ministras	           Algirdas Monkevičius

